****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2015 m. GEGUŽĖS 7 d. sprendimo Nr. T2-88 „Dėl KLAIPĖDOS MIESTO SAVIVALDYBĖS administracijos direktoriaus PAVADUOTOJO SKYRIMO“ pakeitimo**

2018 m. gruodžio 20 d. Nr. T2-289

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu ir 18 straipsnio 1 dalimi, Lietuvos Respublikos valstybės tarnybos įstatymo (2018 m. birželio 29 d. įstatymo Nr. VIII-1316 redakcija) 30 straipsnio 1 dalies 2 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2015 m. gegužės 7 d. sprendimą Nr. T2‑88 „Dėl Klaipėdos miesto savivaldybės administracijos direktoriaus pavaduotojo skyrimo“ ir 2 punktą išdėstyti taip:

„2. Skirti Klaipėdos miesto savivaldybės administracijos direktoriaus pavaduotojui 40 procentų priemoką už papildomų užduočių atlikimą, kai dėl to viršijamas įprastas darbo krūvis arba kai vykdomos pareigybės aprašyme nenumatytos funkcijos: Mobilizacijos plano koordinavimą, darbą su seniūnaičiais, gyventojų apklausų organizavimą, komunikacijos ir gyventojų įtraukties veiklos programos parengimą, atstovavimą įstaigai renginiuose ne darbo valandomis.“

2. Nustatyti, kad priemoka skiriama nuo 2019 m. sausio 1 d. iki kadencijos pabaigos, bet ne ilgiau kaip iki 2019 m. birželio 30 d.

|  |  |
| --- | --- |
| Savivaldybės meras | Vytautas Grubliauskas |